भाजपा ने मांगा गृहमंत्री सतेंद्र जैन का इस्तीफा
आज एक दिन के अवकाश पर जाएंगे 300 अधिकारी
प्रदेशभाजपा अध्यक्ष सतीश उपाध्याय ने अपने चहेते पार्टी के कार्यकर्ताओं के वेतन नहीं बढ़ाने पर दिल्ली सरकार के दो अधिकारियों को निलम्बित करने पर गृहमंत्री सतेन्द्र जैन के इस्तीफे की मांग की है। उपाध्याय ने कड़ी निंदा करते हुए कहा है कि इस तरह निलंबन का तलवार दिखाकर केजरीवाल सरकार अधिकारियों एवं सरकारी कर्मियों के बीच भय का वातावरण उत्पन्न करना चाहते हैं। जिससे दिल्ली सरकार के अधिकारी केजरीवाल सरकार के किसी भी असंवैधानिक निर्णय का विरोध करें।
उन्होंने कहा कि जैन द्वारा दिल्ली सरकार के गृह विभाग के दो विशेष सचिवों का निलंबन प्रशासनिक रूप से पूरी तरह गलत है। भारतीय जनता पार्टी सरकारी अधिकारियों को इस प्रकार से प्रताड़ित एवं निलम्बित करने का कड़ा विरोध करती है और हम दिल्ली के गृह मंत्री सतेन्द्र जैन के इस्तीफे की मांग करते हैं। उपाध्याय ने कहा है कि केजरीवाल सरकार लगातार अपने विधायकों, मंत्रियों के साथ-साथ अपने द्वारा सरकारी विभागों में नियुक्त 1000 के लगभग पार्टी कार्यकर्ताओं के वेतन भत्ते बढ़ाने में लगी है। इसी क्रम में गृह मंत्री अपनी पार्टी के कार्यकर्ता राहुल मेहरा सहित अपने द्वारा नियुक्त पब्लिक प्रॉसिक्यूटरों (सरकारी वकील) के वेतन बिना उपराज्यपाल से अनुमति लिये बढ़वाने के लिए दिल्ली के गृह विभाग के अधिकारियों पर दबाव डाल रहे थे। अधिकारियों द्वारा असंवैधानिक रूप से वेतन वृद्धि की फाइल पर साइन करने से इंकार करने पर गृह मंत्री सिर्फ इन अधिकारियों को कनिष्ठ कर्मियों के समक्ष अपमानित एवं निलम्बित किया बल्कि गृह सचिव स्तर के अधिकारी द्वारा किये जाने वाले आदेश को एक मात्र हेड क्लर्क से जारी करवा दिया।
उन्होंने कहा कि केजरीवाल की इन मनमानियों के चलते दिल्ली में प्रशासनिक अधिकारियों का मनोबल गिरा है और वह सरकारी फाइलों पर निर्णय लेने से बच रहे हैं।
यह है मामला
दिल्लीसरकार ने जेल कर्मियों और सरकारी वकीलों के वेतन वृद्धि का फैसला किया था। दिल्ली कैबिनेट से मंजूरी मिलने के बाद यशपाल गर्ग और सुभाष चंद्रा को इस फैसले को लागू करने का निर्देश दिया गया। दोनों अधिकारियों ने दलील दी कि यह मामला एलजी से जुड़ा है। एलजी कार्यालय द्वारा इस मामले में फोन भी किया गया है। अत: एलजी से मंजूरी मिलने के बाद इसे लागू कर दिया जाएगा। दानिक्स अधिकारियों का आरोप है कि इसी मामले को लेकर उनका निलंबन किया गया है, जो कि अनुचित है।
hin_Deva hin_Deva hin_Deva hin_Deva hin_Deva hin_Deva hin_Deva